### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Bandemedlemmer, pushere og andre ballademagere med primært ikke-vestlig baggrund skaber stor utryghed på [adresse] De seneste år er omfanget af gaderæs, hærværk, højtråbende grupperinger og salg af narkotika eksploderet i aften- og nattetimerne til gene for beboere, besøgende og foreninger i området. Politiets indsats i området har en begrænset effekt og det har været nødvendigt med ansættelse af privat vagtværn.

Der har været forskellige tiltag mod gaderæs, men den generelle utryghed, ballade og salget af narko ser ikke ud til at være i retræte. Det er derfor nødvendigt med tryghedsskabende tiltag, som kan modvirke den tiltrækkende effekt på kriminelle og udefrakommende, som laver ballade.

Dansk Folkeparti foreslår derfor, at kommunen i samarbejde med lokale beboere, fællesråd, foreninger ved [adresse] og politiet igangsætter en række tryghedsskabende tiltag i form af blandt andet fast finansiering af vagtværn, etablering af videoovervågning på offentlige arealer i området samt en helhedsorienteret indsats mod dem, som laver ballade. Er de eksempelvis på offentlig forsørgelse skal det undersøges, hvorvidt kassen kan smækkes i.

Kameraerne skal hjælpe politiet med at identificere de kriminelle og uromagerne med henblik på anholdelse og retsforfølgelse.

Effekten af forslaget vil være en øget tryghed på [adresse] og en fjernelse af pushere og utryghedsskabende elementer fra området.

Kontaktperson fra partiet: Rune Sørensen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.